චිත්‍රපටය පෙන්නද්දී ප්‍රේම ජවනිකා එනකොට මම ඇල්ෆ්‍රඩ්ව කෙනිත්තුවා ඉරිසියාවට, සුමනා මහත්මිය පැවසුවේ හිනැහෙමිනි. ඇල්ෆ්‍රඩ් සිනමාවට මෙන්ම ශ්‍රී ලංකා නිදහස් පක්ෂයටද ලැදිව වැඩ කළේය. ඔහු 1989 දී ශ්‍රීලනිපයෙන් කෝට්ටේ නගර සභාවටද තරග කළද ජය ගන්නට නොහැකි විය. 1966 දේශීය නළු නිළි සංගමයේ උප ලේකම් වූයේ ඇල්ෆ්‍රඩ්ය. එයට මූලිකත්වය දුන්නේ ගාමිණී ෆොන්සේකාය. එහෙත් ගාමිණී ඉන් ඉවත් වූ පසුව ඇල්ෆ්‍රඩ් එහි ලේකම් ධුරය හෙබවූයේය. 1970 දී චිත්‍රපට ඒකාධිකාරයෙන් සිනමාව මුදාගැනීමට ඔහු තවත් නළු නිළියන් සමඟ සිරිමාවෝ බණ්ඩාරනායක මැතිනියගේ දේශපාලන වේදිකාවට ගොඩ විය. එහි ප්‍රතිඵලය වූයේ 1972 දී චිත්‍රපට සංස්ථාව පිහිටුවීමය.
දේශීය නළු නිළි සංගමයට මූලිකත්වය දුන්නේ කවුද?
ගාමිණී ෆොන්සේකාය